क्व्होलासोथार गाउँपालिका
क्व्होलासोथार गाउँपालिका लमजुङ जिल्लामा अवस्थित छ। विसं २०७३ सालमा सङ्घीय मामिला तथा स्थानीय विकास मन्त्रालयले ७४४ स्थानीय तह लागू गर्दा लमजुङ जिल्लामा साविकका बाग्लुङपानीको १,२,५,६ वडाहरू, मालिङ, उत्तरकन्या, भुजुङ, पसगाउँ, भोजे र गिलुङ गाउँ विकास समितिहरूलाई समेटेर क्व्होलासोथार गाउँपालिका घोषणा गरिएको थियो।

भौगोलिक अवस्थिति
क्व्होलासोथार गाउँपालिकाको क्षेत्रफल १७५.३७ वर्गकिलोमिटर रहेको छ । यो गाउँपालिका ९ वडाहरूमा विभाजन गरिएको छ । यस गाउँपालिकको कूल जनसङ्ख्या १०,०३२ रहेको छ । यस गाउँपालिकाको सिमाना पूर्वमा बेसीसहर नगरपालिका र मर्स्याङ्दी गाउँपालिका, पश्चिममा कास्की जिल्ला, उत्तरमा कास्की जिल्ला र मर्स्याङ्दी गाउँपालिका र दक्षिणमा मध्यनेपाल र बेसीसहर नगरपालिका रहेका छन् ।

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, लमजुङ, नेपाल

यो पनि हेर्नुहोस्

लमजुङ जिल्लाका गाउँपालिकाहरू
नेपालका गाउँपालिकाहरू
गण्डकी प्रदेशका गाउँपालिकाहरू‎